Poročila, NEDELJA, 7.10.2001�


Naslov: PREVOZ TRANSFORMATORJA





Tekst za  voditelja:


Danes dopoldan je od mejnega prehoda Obrežje, mimo Brežic, skozi Spodnjo Pohanco in Dolenjo vas, do gradbišča Razdelilno transformatorske postaje iz 400 na 110 kilovoltov v Stari vasi pri Krškem potekal izreden transport 300 MVA transformatorja, ki so ga izdelali v zagrebškem Siemens-Končarju. Celotna kompozicija prevoza je bila dolga 61 metrov, široka 5,4 m in visoka 4,3 metre. Imela je dva vlačilca z dvema večosnima prikolicama, na obeh je bilo kar 192 koles s 1800 kilogrami pritiska na vsako kolo. Sam transformator, katerega teža je 260 ton, pa je bil pritrjen na posebnih nosilih. Ko bo postavljen bo v njem še 81 ton olja, ki bo pripeljano kasneje. Transformator je opravil 37,5 kilometrov dolgo pot, nanjo pa je krenil že v soboto zjutraj.

